Aika Keskiviikko 24.8.2021 klo 17.30

Paikka Valtuustosali, Kuntala

Paikalla Neeri Anttila

Helmi Arrenius

Topias Isojärvi

Eva Lammio

Niklas Lahnalahti

Nestori Liehu

Riikka Liehu

Konsta Nurminen

Sonja Ojala

Samu Salminen

Atte Unnaslahti

Lotta Unnaslahti

Lisäksi nuoriso-ohjaaja Satu Forsberg

Kokous

1. Puheenjohtaja Lotta Unnaslahti avasi kokouksen klo 17.37.
2. Kokous todettiin lailliseksi ja päätösvaltaiseksi.
3. Puheenjohtaja kävi edellisen muistion läpi.
4. Pöytäkirjan tarkastajiksi valittiin Eva Lammio ja Niklas Lahnalahti
5. Kokouksen työjärjestys hyväksyttiin.
6. Toimintasäännön muutos: Nuorisovaltuuston toimikauden toivottiin mukailevan kunnanhallituksen toimikautta, joten jatkossa toimikautemme alkaa elokuussa tammikuun sijaan ja kunnanhallitus asettaa nuorisovaltuuston aina uuden toimikauden alussa. Nuorisovaltuustossa tapahtuvista jäsenmuutoksista tiedotetaan kunnanhallitusta, virallisia kokouksia on vuoden aika kuusi kertaa ja pöytäkirjan nimi vaihdetaan muistioksi. Pykälässä 4.1 otimme pois lauseet *Puheenjohtajalla on oikeus päättää nuorisovaltuustoa koskevista yleisistä asioista, kuten yhteistyökumppaneista* ja *Puheenjohtaja hyväksyy nuorisovaltuuston laskut yhdessä toimintaa ohjaavan kunnan viranhaltijan kanssa.* Myös muistion tekemisen ohjeistusta kevennettiin.
7. Järjestäytyminen: Valitsimme uudet edustajat ja varaedustajat lautakuntiin. Sivistyslautakuntaan Helmi Arrenius ja varalle Samu Salminen, tekniseen lautakuntaan Atte Unnaslahti ja varalle Lotta Unnaslahti ja elinvoimajaokseen Eva Lammio ja varalle Riikka Liehu. Sitten järjestäydyimme myös muuten. Puheenjohtajana jatkaa Lotta Unnaslahti ja varapuheenjohtajana Helmi Arrenius. Sihteerinä jatkaa Riikka Liehu, rahastonhoitajana Eva Lammio ja viestintävastaavana Samu Salminen. Toista viestintävastaavaa ei valittu, Satu lupasi tarvittaessa jakaa facebookin kautta tietoa. Maakunnallisessa nuorisovaltuustossa meitä edustaa jatkossakin Lotta Unnaslahti ja varalla Helmi Arrenius.
8. Nuorisofoorumi: Äänestimme ja päätimme siirtää nuorisofoorumin keväälle. Lotta Ilmoittaa siellä esiintyville henkilöille, että ajankohtaa on siirretty syksyltä keväälle.
9. Virkistäytyminen: Siirsimme virkistäytymisen keväältä syksylle sekä päätimme uuden ajankohdan. Äänestimme, että menemme minigolffaamaan ja viettämään iltaa paloaseman yläkertaan syömisen ja pelailun merkeissä 14. lokakuuta. Satu ottaa yhteyttä Sahanrantaan ja kysyy onnistuisiko minigolf. Mietimme muun muassa ruokapuolta whatsapp ryhmässä.
10. Nuorisovaltuustojen liiton kysely: Lotta muistutti kaikkia kyselyyn vastaamisesta ja vastausaikaa on elokuun loppuun saakka.
11. Lautakuntien kuulumiset: Edellisiin kokouksiin ei oltu päästy tai lautakunnissa ei käsitelty nuoria koskevia asioita.
12. Maakunnallisen nuorisovaltuuston kuulumiset: Lotta kertoi, että myös manun kokouksessa oli puhuttanut nuorisofoorumi ja sen mahdollinen siirtäminen. Etäfoorumin järjestämistä ei pidetty kiinnostavana.
13. Rahatilanteen läpikäynti: Ei erityistä mainittavaa.
14. Muut asiat

* Eroanomus: Reetta Sihto jätti eroanomuksen, koska hän muutti koulun takia toiselle paikkakunnalle. Hyväksyimme Sihdon eroanomuksen.
* Yleiskokous: Toteutamme yleiskokouksen syksyllä netissä kyselyn muodossa. Parit keksivät kysymykset, jotka pitää olla valmiina 31. elokuuta mennessä.
* Tänä vuonna emme mainosta nuorisovaltuustoa, koska lähes kaikki paikat on täytetty. Päätimme kuitenkin laittaa perjantaina 27. elokuuta nuorisovaltuuston hupparit päälle kouluun.
* Nuorisovaltuusto päätti tehdä aloitteen katuvalojen palamisajan pidentämisestä, koska nuoret joutuvat kulkemaan pimeällä esimerkiksi perjantai-iltana kun nuorisotila on mennyt kiinni puolenyön aikoihin. Katuvalojen olisi hyvä palaa hieman pidempään jos ei kaikkina päivinä niin ainakin viikonloppuisin, koska tämä voisi lisätä muun muassa nuorten turvallisuutta.
* Seuraava kokous torstaina 28.10.2021 klo.17.30

1. Puheenjohtaja päätti kokouksen klo 19.34.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Lotta Unnaslahti puh.joht. Riikka Liehu siht.

Pöytäkirjan tarkistajat:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Eva Lammio Niklas Lahnalahti